Gottfried Heinrich Gloger

Gottfried Heinrich Gloger (født 1710 i Hannover i Tyskland, død 1779 i Verdal i Nord-TrøndelagGottfried Heinrich Gloger av Stein Johannes Kolnes i Norsk biografisk leksikon) var en tyskfødt orgelbygger og organist som virket i Norge. Han var den første i landet som hadde orgelbygging som hovednæringsvei og er særlig kjent for Glogerorgelet i Kongsberg kirke.

Både faren, en onkel og to brødre var orgelbyggere og han har sannsynligvis gått i lære hos faren. 17 år gammel reiste han hjemmefra. I en periode har han antagelig vært elev av Lambert Daniel Kastens i København.

I 1736 fikk menigheten ved Korskirken i Bergen vite at det gamle orgelet i Holmens kirke i København var til salgs. Orgelet kom til Bergen
året etter og det antas at det var Kastens som ga Gloger dette oppdraget.Norsk orgelkultur side74-76
Han ble værende i byen i noen år og i 1742 kom han til Risør hvor han bygget et nytt orgel som ble ferdig året etter. Han arbeidet deretter et par år som organist i Risør og Kristiansand.Norsk orgelkultur side 78-79 Han bygde også orgel til Kristiansand domkirke og til Bergen domkirke.

I 1746 hadde han fått kongelig norsk privilegium som orgelbygger. 

Hans største verk er orgelet i Kongsberg kirke fra 1760–65. 

De siste årene levde Gloger i Trøndelag og bygde orgler til Mære og Stiklestad kirke. Han døde i Verdal i månedsskiftet juni/juli 1779. 

 Referanser 

 Litteratur 


 Eksterne lenker 
 Biografi fra Glogerakademiet

Kategori:Tyske orgelbyggere
Kategori:Norske organister
Kategori:Nordmenn født i Tyskland
Kategori:Nordmenn av tysk opphav